[{"text_idx": "#000000", "text": "Ymchwilio ein gwaith yn o\u0302l ein chwe thema allweddol"}, {"text_idx": "#000002", "text": "Aelodau ein bwrdd a\u2019n cymrodyr\n100 mlynedd o ddysgu a gwaith"}, {"text_idx": "#000003", "text": "Aelodau ein bwrdd a\u2019n cymrodyr"}, {"text_idx": "#000005", "text": "Nawdd Cymdeithasol a Chredyd Cynhwysol"}, {"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000010", "text": "Tudalen Saesneg, Mathemateg a Digidol"}, {"text_idx": "#000011", "text": "Diwrnod Sgiliau ar gyfer Gwaith"}, {"text_idx": "#000015", "text": "Ar ein diwrnod cyntaf yn Slofenia cawsom ein croesawu yn Sefydliad Addysg Oedolion Slofenia (SIAE) gan Darijan Novak, a roddodd groeso mawr i bawb ohonom."}, {"text_idx": "#000016", "text": "Esboniodd Dararijan ro\u0302l SIAE ac roedd yn rhwydd gweld y tebygrwydd gyda\u2019n Sefydliad Dysgu a Gwaith ni. Mae\u2019r SIAE yn sefydliad ymbare\u0301l yn cynrychioli 40 canolfan ar draws Slofenia. Mae eu ro\u0302l yn cynnwys ymchwil, strategaethau, cynllunio a gweithredu a monitro Addysg Oedolion ar draws Slofenia."}, {"text_idx": "#000017", "text": "Caiff y SIAE ei ariannu gan y Llywodraeth (63%), ESF (27%) a ffynonellau eraill (10%). Roedd yn ddiddorol dysgu bod gan Strategaeth Dysgu Gydol Oes sy\u2019n sicrhau\u2019r hawl i ddysgu gydol oes drwy pob cyfnod o fywyd dinesydd a chaiff y cyfrifoldeb hwn ei rannu ar draws gweinyddiaethau\u2019r llywodraeth."}, {"text_idx": "#000018", "text": "Fy ffefrynnau personol o ddiwrnod 1:"}, {"text_idx": "#000019", "text": "Un o\u2019r prosiectau a wnaeth wirioneddol fy ysbrydoli i SIAE oedd y cysyniad o \u2018Gylchoedd Astudio\u2019 a bu\u2019n rhedeg yn Slofenia ers 1993."}, {"text_idx": "#000020", "text": "Y syniad yw fod grw\u0302p o bobl yn cwrdd ac yn dysgu sgil newydd mewn ffordd anffurfiol a difyr. Nid oes \u2018athro\u2019 fel y cyfryw ond caiff ei drefnu a\u2019i gyflwyno gan mentor wedi ei hyfforddi. Y syniad yw y caiff pwnc newydd ei drafod neu y caiff sgiliau eu hymarfer bob tro mae\u2019r grw\u0302p yn cwrdd. Prif nod y grwpiau hyn oedd ennyn diddordeb yr aelodau lleiaf egni\u0308ol mewn cymdeithas ac ymgysylltu gyda\u2019r rhai o\u2019r grwpiau pobl mwyaf datgysylltiedig. Yng Nghymru, mae fy nghwmni hyfforddi, 4:28 Training, yn cyflwyno prosiect gyda\u2019r enw Sit and Stew a rydym wedi dechrau sefydlu math Cylchoedd Astudiaeth o ddysgu drwy\u2019r caffe cymunedol hwn sy\u2019n naturiol yn rhoi\u2019r cyfle perffaith i wneud hynny."}, {"text_idx": "#000021", "text": "\u201cMae dosbarthu cyfrifoldebau ar gyfer dysgu gydol oes ar lefel y llywodraeth ganolog, y Weinyddiaeth Addysg, Gwyddoniaeth a\u2019r Chwaraeon a\u2019r Weinyddiaeth Llafur, Teulu, Materion Cymdeithasol a Chyfle Cyfartal sy\u2019n bennaf gyfrifol am bolisi\u0308au a rhaglenni dysgu gydol oes.\u201d"}, {"text_idx": "#000022", "text": "Syniadau eraill i fynd a\u0302 nhw gartref o Ddiwrnod 1:\n\u2022 Gwahoddwch wleidyddion i ddigwyddiadau BOB AMSER!\n\u2022 Datblygu rhwydwaith o gydlynwyr ar da\u0302l yn y cyfnod cyn yr Wythnos Addysg Oedolion"}, {"text_idx": "#000023", "text": "Defnyddio\u2019r Anthem Genedlaethol mewn digwyddiadau"}, {"text_idx": "#000024", "text": "Roedd Darijan yn falch iawn i ddweud wrthym am ei ymgyrch cyfryngau modelau ro\u0302l, porth amlgyfryngau sy\u2019n annog darparwyr addysg oedolion i greu eu portreadau fideo eu hunain yn defnyddio pobl a grwpiau llwyddiannus i dargedu pobl debyg a grwpiau a all fod yn wynebu rhwystrau tebyg i ddysgu."}, {"text_idx": "#000026", "text": "Ar yr ail ddiwrnod aethom i dref hyfryd Kranj gyda\u2019n harweinydd am y diwrnod yn cwrdd a\u0302 ni. Aethom am dro fer drwy sgwa\u0302r y dref at gastell lle cynhaliwyd y seremoni agoriadol."}, {"text_idx": "#000027", "text": "Mae\u2019r seremoni yn nodi dechrau\u2019r Wythnos Dysgu Gydol Oes \u2013 arddull Slofenia \u2013 lle cynhelir gorymdeithiau dysgu ar draws Slofenia gyda 1,800 o drefnwyr yn trefnu 7,000 o ddigwyddiadau!"}, {"text_idx": "#000028", "text": "Roedd y seremoni agoriadol yn anhygoel! Roedd yn rhyfeddol sut oedd yr holl ddigwyddiad yn dathlu Addysg Oedolion ond hefyd wedi\u2019i blethu gyda hanes a diwylliant Slofenia. Roedd arddangosiadau trin cleddyf, bwyd lleol, drama ar y llwyfan, gweithdai, a hyd yn oed ddigrifwr Slofenaidd. Dywedwyd wrthyf ei fod yn dda iawn!"}, {"text_idx": "#000029", "text": "Roedd yr agoriad yn bendant yn ddigwyddiad dathlu, roedd awyrgylch parti go iawn, gyda chydlynwyr wedi\u2019i gydlynu ac yn cymryd rhan. Yn ystod agoriad mwy ffurfiol y seremoni ar y llwyfan, roedd gweinidogion a swyddogion y Llywodraeth yn cymryd rhan yn y seremoni\u0308au gwobrwyo i ddathlu llwyddiant dysgwyr gydol oes."}, {"text_idx": "#000030", "text": "Syniadau i ddod a\u0302 nhw adref:"}, {"text_idx": "#000031", "text": "Dathliad lansio swyddogol! Efallai un y Gogledd ac n yn y De\nMwy o ddefnydd o dreftadaeth a diwylliant Cymru"}, {"text_idx": "#000033", "text": "Mae \u201cHen Ddynion yn Dweud Ie i Gymuned\u201d yn brosiect Erasmus+ sydd a\u0302\u2019r nod i feithrin cynnwys dynion hy\u0302n 60 oed neu hy\u0302n (yn arbennig gydag addysg isel) mewn gweithgareddau dysgu ac addysg i gael effaith gadarnhaol ar eu llesiant, iechyd, bywyd cymdeithasol ac i gyfrannu at ail-sgilio/cynyddu sgiliau.\u201d"}, {"text_idx": "#000034", "text": "Ar ddiwrnod olaf y trip gwych hwn aethom i ymweld a\u0302\u2019r gynhadledd yn yr Hen Orsaf Bw\u0302er yn ninas Ljubjana. Roedd y gynhadledd yn cynnwys pedwar cyflwyniad yn rhannu canfyddiadau ymchwil a gynhaliwyd yn Estonia, Portiwgal a Gwlad Pwyl:"}, {"text_idx": "#000035", "text": "1) Strategaethau o\u2019r gwaelod i fyny ar gyfer ymgysylltu gyda\u2019r gymuned a dysgu anffurfiol \u2013 targedu dynion 60 oed neu hy\u0302n"}, {"text_idx": "#000036", "text": "2) Ynysigrwydd cymdeithasol pobl hy\u0302n a ffyrdd o\u2019i oresgyn drwy ymgyfraniad mewn cymuned"}, {"text_idx": "#000037", "text": "3) Beth mae hen ddynion yn ddweud wrth gymuned? Rhai syniadau o safbwynt Gwlad Pw\u0302yl"}, {"text_idx": "#000038", "text": "4) Manteision ac anfanteision cronnus dynion hy\u0302n o Bortiwgal."}, {"text_idx": "#000039", "text": "Diwrnod arall ardderchog \u2013 mae\u2019n sicr i\u2019r cyflwyniadau roedd digon i feddwl amdano ar y ffyrdd gartref. Fe wnaethant gryfhau fy nghred fod yn rhaid ymgysylltu a\u0302 dynion yn y gymuned sy\u2019n bwysig iawn ar gyfer iechyd a llesiant, a hefyd ofyn os ydym yn gwneud digon i gysylltu a\u0302 \u2018dynion hy\u0302n\u2019 ein cymuned."}, {"text_idx": "#000040", "text": "\u2022 Mapio dynion hy\u0302n: faint sy\u2019n byw ar ben eu hunain, beth yw eu sgiliau a\u2019u diddordebau.\n\u2022 Penderfynu ar y sianeli cyfathrebu addas ar gyfer y grw\u0302p targed,"}, {"text_idx": "#000041", "text": "Recriwtio mwy o ddynion hy\u0302n egni\u0308ol i wahodd eu cyfeillion goddefol i fynychu gweithgareddau\nCanfod cyfleoedd i bobl hy\u0302n ar gyfer defnyddio eu sgiliau.\nTrefnu digwyddiadau ar gyfer cyfarfod gyda dynion eraill (anghyfarwydd).\nRhoi cydnabyddiaeth i bobl hy\u0302n am eu gwaith e.e. dangos platiau coffa ar adeiladau neu ardaloedd lle mae pobl wedi adeiladu neu gyflawni rhywbeth."}, {"text_idx": "#000042", "text": "Fel rhan o\u2019r astudiaeth roedd ein SIAE wedi trefnu ymweliad i hen dwnneli cyrchoedd awyr dan hen dref Kranj. Roedd yn wych clywed a dysgu am hanes y twnneli a phrofi sut beth fyddai hi wedi bod i fyw yn yno yn ystod cyrch bomio Mae\u2019r twnneli yn defnyddio seirenau ac efelychu symud i greu cyrch bomio go iawn."}, {"text_idx": "#000043", "text": "Yn gryno \u2013 trip dysgu gwych arall! Gwnaethom ffrindiau newydd a phrofi diwylliant newydd. Fe ddeuais adref gyda gwell dealltwriaeth o sut mae ein ffrindiau yn Slofenia yn cyflwyno ac yn dathlu addysg oedolion. Fe wnes hefyd ddod gartref gyda rhai syniadau newydd i\u2019w gweithredu, Cylchoedd Astudio a ffyrdd i ymgysylltu dynion hy\u0302n yn bod y prif ddwy thema i fi."}]